Nordjysk ishockey nåede bunden søndag med nederlag til både Frederikshavn og AaB. White Hawks overgav sig dog først efter forlænget spilletid.

Et mål af debutanten Rob Globke var ikke nok til sejren for Frederikshavn, som på udebane i Rungsted tabte med 4-3 til Nordsjælland efter forlænget spilletid. Nederlaget var Frederikshavns fjerde på stribe, og vendelboerne ligger i bunden sammen med AaB, som igen skuffede på hjemmebane med at tabe 4-1 til Odense.